На основу члана 47. став 1. Закона о локалној самоуправи („Службени гласник РС”, бр. 129/2007, 83/14-др.закон, 101/2016-др.закон и 47/2018), члана 68. став 1. Статута општине Топола („Службени гласник СО Топола”, бр. 2/2019), члана 3. став 1. Одлуке о Општинском већу општине Топола („Службени гласник СО Топола”, бр. 3/2019 и 5/2019-испр.) и чланова 9. и 16. Пословника Општинског већа општине Топола („Службени гласник СО Топола“, бр. 5/2019),

Председник Општинског већа општине Топола,

С а з и в а

**72. СЕДНИЦУ ОПШТИНСКОГ ВЕЋА ОПШТИНЕ ТОПОЛА**

**на дан 13.04.2023. године (четвртак), са почетком у 9,00 часова**

За ову седницу предлаже се следећи

**Д н е в н и р е д**

1. Утврђивање Предлога Одлуке о приступању изради Програма развоја туризма дестинације Аранђеловац и Топола,
2. Разматрање Извештаја о раду Општинског правобранилаштва општине Топола у периоду 01.01.2022. – 31.12.2022. године,
3. Разматрање 4 измене и допуне Правилника о раду Предшколске установе ,,Софија Ристић“ Топола
4. Разматрање Извештаја о раду ПД Савант д.о.о. за 2022. годину,
5. Предлог Решења о одређивању општинских и некатегорисаних путева на територији општине Топола или њихових делова предвиђених за рехабилитацију у виду постављања туцаничког застора,
6. Предлог решења о овлашћењу Божидара Павловића зам.председника Скупштине Општине за вршење контроле над спровођењем Програма одржавања водовода и канализације ЈКСП „Топола“ Топола,
7. Предлог Решења о овлашћењу Драгићевић Марка за вршење контроле над спровођењем Програма одржавања кишне канализације и јавне расвете ЈКСП „Топола“ Топола,
8. Доношење решења о давању овлашћења председнику општине за закључење уговора о изради инвестиционо-техничке документације са Електродистрибуцијом Србије д.о.о Београд-Нови Београд,
9. Разматрање захтева председника МЗ Блазнава за уређење сеоског гробља,
10. Разматрање захтева председника МЗ Божурња за средства за уређење месне канеларије у Божурњи,
11. Разматрање понуде Ђурић Мирослава из Жабара за давање у закуп пољопривредног земљишта кп бр. 3605/2 КО Жабаре
12. Разматрање захтева групе грађана за асфалтирање улице улице Стевана Швабића у Тополи,
13. Разматрање захтева Агатоновић Миланке из Наталинаца за поправку пута,
14. Разматрање адвоката Марије Поповић из Тополе за изузимање паркинг места из пројекта регулисања паркирања,
15. Разматрање намере Фортуна Маркет Аранђеловац о давању донације - спозорства,
16. Разматрање захтева Валентине Митић из Тополе за лечење деце,
17. Разматрање захтева Станишић Невене из Горње Трнаве за финансијску помоћ за школовање,
18. Разматрање захтева Шевић Душана из Блазнаве за финансијску помоћ за лечење због уједа пса,
19. Разматрање захтева Шишмановић Зорице из Маслошева за финансијску помоћ за лечење због уједа пса,
20. Разматрање појединачних финансијских захтева:
* Прокић Радиша из Доње Шаторе за лечење супруге,
* Ранковић Радосав из Божурње за лечење,
* Ђурић-Марковић Милица за лечење,
* Радисављевић Снежана из Жабара за лечење,

**ОПШТИНСКО ВЕЋЕ ОПШТИНЕ ТОПОЛА ПРЕДСЕДНИК**

**Број: 060-14/2023-05-III ОПШТИНСКОГ ВЕЋА**

**Дана: 11.4.2023. године ВладимирРадојковић**